
ערכין ו ע"א



טקסט הדף מנוקד



תָּנָא חֲדָא גּוֹי שֶׁהִתְנַדֵּב נְדָבָה לְבֶדֶק הַבַּיִת מְקַבְּלִים הֵימֶנּוּ וְתַנְיָא אִידַּךְ אֵין מְקַבְּלִין


אָמַר רַבִּי אִילָא אָמַר רַבִּי יוֹחָנָן לָא קַשְׁיָא הָא בַּתְּחִילָּה הָא בַּסּוֹף


דְּאָמַר רַבִּי אַסִּי אָמַר רַבִּי יוֹחָנָן בִּתְחִילָּה אֲפִילּוּ מַיִם וּמֶלַח אֵין מְקַבְּלִין מֵהֶם בַּסּוֹף דָּבָר הַמְסוּיָּים אֵין מְקַבְּלִין דָּבָר שֶׁאֵינוֹ מְסוּיָּים מְקַבְּלִין הֵיכִי דָּמֵי דָּבָר הַמְסוּיָּים אָמַר רַב יוֹסֵף כְּגוֹן אַמָּה כָּלְיָא עוֹרֵב


מֵתִיב רַב יוֹסֵף וְאִיגֶּרֶת אֶל אָסָף שׁוֹמֵר הַפַּרְדֵּס אֲשֶׁר לַמֶּלֶךְ וְגוֹ' אֲמַר לֵיהּ אַבָּיֵי שָׁאנֵי מַלְכוּתָא דְּלָא הָדְרָא בַּיהּ דְּאָמַר שְׁמוּאֵל אִי אָמַר מַלְכוּתָא עָקַרְנָא טוּרֵי עָקַר טוּרֵי וְלָא הָדַר בֵּיהּ


אָמַר רַב יְהוּדָה אָמַר רַב גּוֹי שֶׁהִפְרִישׁ תְּרוּמָה מִכִּרְיוֹ בּוֹדְקִין אוֹתוֹ אִי בְּדַעַת יִשְׂרָאֵל הִפְרִישָׁהּ תִּינָּתֵן לַכֹּהֵן וְאִם לָאו טְעוּנָה גְּנִיזָה חָיְישִׁינַן שֶׁמָּא בְּלִבּוֹ לַשָּׁמַיִם


מֵיתִיבִי גּוֹי שֶׁהִתְנַדֵּב קוֹרָה וְשֵׁם כָּתוּב עָלֶיהָ בּוֹדְקִין אוֹתוֹ אִם אָמַר בְּדַעַת יִשְׂרָאֵל הִפְרַשְׁתִּיהָ יָגוֹד וְיִשְׁתַּמֵּשׁ בַּמּוֹתָר וְאִם לָאו טְעוּנָה גְּנִיזָה חָיְישִׁינַן שֶׁמָּא בְּלִבּוֹ לַשָּׁמַיִם


טַעְמָא דְּשֵׁם כָּתוּב עָלֶיהָ דְּבָעֲיָא גְּנִיזָה הָא אֵין שֵׁם כָּתוּב עָלֶיהָ לָא בָּעֲיָא גְּנִיזָה


הוּא הַדִּין דְּאַף עַל גַּב דְּאֵין שֵׁם כָּתוּב עָלֶיהָ נָמֵי בָּעֲיָא גְּנִיזָה וְהָא קָא מַשְׁמַע לַן דְּאַף עַל גַּב דְּשֵׁם כָּתוּב עָלֶיהָ יָגוֹד וְיִשְׁתַּמֵּשׁ בַּמּוֹתָר דְּשֵׁם שֶׁלֹּא בִּמְקוֹמוֹ לָאו קָדוֹשׁ


דִּתְנַן הָיָה כָּתוּב עַל יְדוֹת הַכֵּלִים וְעַל כַּרְעֵי הַמִּטָּה הֲרֵי זֶה יָגוֹד וְיִגְנוֹז


אָמַר רַב נַחְמָן אָמַר רַבָּה בַּר אֲבָהוּ הָאוֹמֵר סֶלַע זוֹ לִצְדָקָה מוּתָּר לְשַׁנּוֹתָהּ סְבוּר מִינַּהּ לְעַצְמוֹ אִין לְאַחֵר לָא אִיתְּמַר אָמַר רַב אַמֵּי אָמַר רַבִּי יוֹחָנָן בֵּין לְעַצְמוֹ בֵּין לְאַחֵר


אָמַר רַבִּי זְעֵירָא לֹא שָׁנוּ אֶלָּא דְּאָמַר עָלַי אֲבָל אָמַר הֲרֵי זוֹ {בעינא}<בְּעֵינַהּ> בָּעֵי לְמִיתְּבַהּ


מַתְקֵיף לַהּ רָבָא אַדְּרַבָּה אִיפְּכָא מִיסְתַּבְּרָא אָמַר זוֹ מִשְׁתַּמֵּשׁ בָּהּ כִּי הֵיכִי דְּלִיחַיַּיב בְּאַחְרָיוּתַהּ אֲבָל אָמַר עָלַי לָא אֶלָּא לָא שְׁנָא


תַּנְיָא כְּוָותֵיהּ דְּרָבָא נֶדֶר צְדָקָה וְאֵין הֶקְדֵּשׁ צְדָקָה מַאי קָאָמַר לָא נֶדֶר וְלָא הֶקְדֵּשׁ צְדָקָה


אֶלָּא לָאו הָכִי קָאָמַר צְדָקָה הֲרֵי הִיא בְּבַל תְּאַחֵר וְאֵינָהּ כְּהֶקְדֵּשׁ דְּאִילּוּ הֶקְדֵּשׁ אֲסִיר לְאִשְׁתַּמּוֹשֵׁי בֵּיהּ וְאִילּוּ צְדָקָה שְׁרֵי לְאִשְׁתַּמּוֹשֵׁי בֵּיהּ


אָמַר רַב כָּהֲנָא אַמְרִיתַהּ לִשְׁמַעְתָּא קַמֵּיהּ דְּרַב זְבִיד מִנְּהַרְדְּעָא אָמַר אַתּוּן הָכִי מַתְנִיתוּ לַהּ אֲנַן הָכִי מַתְנֵינַן לַהּ אָמַר רַב נַחְמָן אָמַר רַבָּה בַּר אֲבוּהּ אָמַר רַב הָאוֹמֵר סֶלַע זוֹ לִצְדָקָה מוּתָּר לְשַׁנּוֹתָהּ בֵּין לְעַצְמוֹ בֵּין לְאַחֵר בֵּין אָמַר עָלַי בֵּין אָמַר הֲרֵי זוֹ


תָּנוּ רַבָּנַן סֶלַע זוֹ לִצְדָקָה עַד שֶׁלֹּא בָּאתָה לְיַד גַּבַּאי מוּתָּר לְשַׁנּוֹתָהּ מִשֶּׁבָּאתָה לְיַד גַּבַּאי אָסוּר לְשַׁנּוֹתָהּ




רש"י



 בתחילה. בתחילת הבנין אין מקבלין דשמא לרפיון ידים מתכוונין: לבסוף. לחזק את בדק דאין לומר רפיון ידים מקבלין ל''א בתחילה כשלא היתה אימתן של עובדי כוכבים עליהן אין מקבלין אבל לבסוף מקבלין משום אימה וראשון עיקר וזה אינו טעם דהא כל ימי בית שני היתה אימת העובדי כוכבים עליהן ובתחילתו יותר מסופו וא''ת האי בתחילה נמי אמקדש ראשון קאמר א''כ מאי מותיב ליה לקמן מואגרת אל אסף וגו' דהיינו במקדש שני: דבר המסויים. שנראה בעין אין מקבלין מהם דגנאי הוא ועוד שמתפארים בו: אמה כליא עורב. להכי נקט אמה דאמרי' בפרק בתרא דמנחות (דף קז.) הרי עלי ברזל לא יפחות מאמה על אמה לכליא עורב שהיו מביאין טבלאות של ברזל אמה על אמה ובהן מסמרות גבוהין אמה קבועין ומחפין בהן ראש הגג של היכל לגרש את העורבים שלא ישכנו שם כליא לשון שמגרש את העורבין כמו כייל דודבי כייל פרוחי דאמר במסכת נדה (דף יז. ע''ש) שהיה מגרש זבובין ממטתו בשעת תשמיש משום צניעות דאסור לשמש מטתו בפני כל חי. ל''א כליא עורב מונע העורבים כמו (תהלים מ) לא תכלא רחמיך: ואגרת אל אסף שומר הפרדס וגו'. והיינו בתחילת בנין וקשקיל בדק הבית מכורש: דלא הדרא בה. הואיל ותחילתו לטובה נתכוין שוב אינו חוזר: מכריו. של תבואת עצמו: אם אמר בדעת ישראל הפרשתיה. שלמקום שתרומת ישראל הולכת תלך זו. ל''א שישראל אמר לי להפרישה וראשון שמעתי: טעונה גניזה. ואסורה בהנאה דחיישינן שמא בלבו לשמים לשם הקדש הילכך יגנז ובזמן הזה עסקינן דהקדש אסור בהנאה כדתניא בכורות (דף נג.) אין מקדישים ואין מעריכין בזמן הזה ואם הקדיש בהמה תיעקר פירות כסות וכלים ירקבו: יגוד. יחתוך מקום השם ויגנוז החתיכה וישתמש במותר ויבננו בבית הכנסת: לשמים. להקדש ובזמן הזה אין לו תקנה: טעמא דשם כתוב עליה. דמוכחא מילתא דבלבו לשמים שהרי כתב עליה שמו של הקב''ה: שם שלא במקומו אינו קדוש. כלומר אינו קדוש אלא מקום השם ואותה חתיכה תיגנז והשאר יבנה בבית הכנסת כי אמר בדעת ישראל הפרשתיה ל''א שם שלא במקומו כגון על גבי קורות וכלים לא קדיש דלא הוי מקומו אלא על הנייר ושיכתוב המקרא עם השם כנתינתו אבל שם לבדו הוי שלא במקומו ולא קדיש וראשון שמעתי והוא עיקר: לשנותה. לצרכיו ולאחר זמן ישלם: אבל לאחר. להלוותה לחבירו לא דלעצמו איכא למימר על מנת כן היקצה לצדקה שאם יצטרך יטלנה וישלם אחרת אבל חבירו לא אסיק אדעתיה: לא שנו. דמותר לשנותה אלא דאמר סלע זו עלי לצדקה דכיון דאמר עלי וקיבלה באחריות לענין גניבה ואבידה כדידיה דמי: אבל אמר הרי זו. ולא אמר עלי בעינא בעי למיתב: כי היכי דליחייב באחריותה. דכיון דמשתמש הוי כשולח יד בפקדון וקמה לה ברשותיה לענין תשלומין אבל אמר עלי דבלאו הכי מיחייב באחריות לא ישתמש: אלא ל''ש. ומותר: לא נדר צדקה. דסתם נדר דמי עלי לב''ה: בבל תאחר. והכי משמע נדר הוא הצדקה דקאי עליה בבל תאחר כנדר דקאמר בפרק קמא דר''ה (דף ו.) בפיך זו צדקה: לשמעתא. דהאומר סלע זו לצדקה כו': אתון הכי מתניתו לה. דרב נחמן מותר לשנותה סתמא קאמר ורבי אמי פירשה בין לעצמו בין לאחר ורבא הדר פירשה בין עלי בין הרי זו אנן בהדיא מתנינן כו' ופירושה כדרב נחמן: . 

תוספות



 תני חדא עובד כוכבים שהתנדב לבדק הבית אין מקבלין ממנו כו'. וא''ת ולישני הא ר' מאיר הא ר' יהודה וי''ל דא''כ קדושה ואינה קדושה מיבעיא ליה דאין מקבלין הימנו לבדק הבית [משמע דקדושה היא] ומשמע דתרוייהו סברי כר' יהודה: הא לכתחילה הא לבסוף. רש''י פי' לכתחילה שייך רפיון ידים ולבסוף לא שייך רפיון ידים ועוד פירש רבינו לכתחילה בתחילת הבנין יש לחוש פן יחזרו בהם ויערערו לומר יש לנו חלק בבית המקדש לבסוף דבר מסויים אין מקבלין פן יהיו לשם ולתפארת דבר שאין מסויים מקבלין דלא שייך תו ערעור הואיל ונבנה ב''ה כבר וניחא בזה הא דקאמר בסמוך שאני מלכותא דלא הדרא וליכא למיחש לעירעור: תני חדא עובד כוכבים שהתנדב לבדק הבית. והא דלא מוקי לה כתנאי דר' יהודה ור' מאיר וכגון דליכא רפיון ידים כגון מן המלך דאם כן לא הו''ל למימר מקבלין ואין מקבלין אלא קדושה ואינה קדושה מבעיא ליה: כגון אמה כליא עורב. פי' הערוך זה לשונו לפי שבמקדש ראשון היתה קדושתו בכל הקהל והיתה שכינה שרויה בו ולא היו עופות פורחין עליו אבל במקדש שני פחדו מטעמא דאין קדושתו כקדושת ראשון שמא יפרחו העופות על המקדש וישליכו שם דבר טמא עשו צורה להבריח העופות מגג ההיכל וקראו אותו כליא עורב כלומר זאת מונעת העורבים מלפרוח בגג ההיכל וזו צורה כדרך שעושין עכשיו שומרי זרעים עד כאן לשונו ויש מקשה דאמר במועד קטן (דף ט.) גבי שלמה איבעי ליה לשיורי באמת כליא עורב ומשני אמת כליא עורב צורך בנין היא אלמא הוה בבית ראשון וי''ל שהיה שלמה ירא שמא לא תהא עליו קדושה וכשראו שהיה קדוש הסירוהו: מיתיבי ואגרת אל אסף שומר הפרדס. והיינו בתחילת הבנין וקשקיל בדק הבית מכורש לשון קונטרס ולא נראה דהא כל הבנין משל כורש היה וכמה קראי איכא גם כתיב ומה חשחן אימריא וגו' ונ''ל דודאי מזה אינו מקפיד דהא היה בגזירה כך וביד ישעיה (ישעיה מה) הוא יבנה עירי אבל אל אסף שומר הפרדס היה רחוק מכורש ולא היה שלו ממש אך היה גוזר שיתנו לצורך בדק הבית שהיה מוטל עליהם שהיה מולך בכיפה בהא איכא למיחש או לרפיון ידים או לערעור כדפרישית: אם אמר בדעת ישראל הפרשתיה. משמע דעובד כוכבים איתיה בתרומה דנפשיה וכן משמע פרק שני דגיטין (דף כג:) והא דקאמר בזבחים פרק בית שמאי (דף מה.) דליתיה בתרומה דנפשיה לא קשיא דתנאי נינהו בפרק שני דקדושין (דף מא:) דתנן תרומת עובד כוכבים מדמעת וחייבין עליה חומש ור' שמעון פוטר: יגוד וישתמש במותר. משמע ע''י שיחתוך הקורה ולא יהנה מאותה חתיכה שכנגד השם דבמקומו מיהא קידש השם ויש ליזהר כשכותבין ס''ת או תפילין וגררו מקום השם שאין לכתוב במקומו: ואילו צדקה שרי לאשתמושי ביה. משמע ליה דאיירי בין זו בין עלי וכן הפסק כרב נחמן האומר סלע זו לצדקה מותר לשנותה בין לעצמו בין לאחר בין אמר עלי בין אמר זו ולשנותה היינו ללותה: משבאת ליד גבאי אסור לשנותה. ודוקא יחיד אבל בני העיר רשאין כדמשמע בבבא בתרא (דף ח:) ורשאין בני עיר לעשות תמחוי קופה וקופה תמחוי ולשנותה לכל מה שירצו ודוקא לדבר מצוה כדאמרינן בשילהי שמעתא (ע''ב) גבי ישראל שהתנדב מנורה או נר לבית הכנסת והא דאמר בהשוכר האומנין (ב''מ דף עח:) מגבת פורים לפורים ומגבת אותה העיר לאותה 

רבינו גרשום

הא בתחלה הא בסוף. שאם אמר בתחלה רוצה אני להתנדב אמרי' לו שאין אנו מקבלין אותה אבל אם התנדב מקבלין אותה והיינו בסוף:



אפי' מים ומלח. דודאי למכירה עומד ולא יהא נראה בבנין אפי' הכי אין מקבלין:



דבר המסויים. שהוא נראה בבנין אין מקבלין [מהם] משום לא לכם ולנו ועוד שמא יתחרט בו במה שנדר וירצה שיחזירוהו לו. אבל דבר שאינו מסויים ועומד למכירה מקבלין מהן. והאי דאמר אמה כלי עורב כלומר הא וכל דכותיה דהוי דבר הנראה:



אשר יתן לי עצים לקרות את שערי הבירה. אלמא דמקבלין מהם דבר מסויים:



שאני מלכותא דלא הדרא בה. מאחר דיהיבה לא חיישינן שיבקש שיחזירו' לו [דאמר שמואל וכו':



מכריו. של עצמו]:



אם אמר בדעת ישראל הפרשתיה. שאני רוצה לעשו' ממנה מה שישרא' עושה תנתן לכהן:



שמא בלבו לשמים. שמא לדעת כן הפרישה שתהא קדושה קדושת גבוה כגון שיקנו ממנו עולה שתהא כולה לגבוה ואין רצונו שיאכלה כהן:



ושם [הקדוש] כתוב עליה. קודם לכן:



יגור. יקוץ [מן הקורה מקום השם וישתמש במותר לצורך ביהכ"נ:



שמא בלבו לשמים. כדאמרן ולא שיהנה אדם ממנה:



והא קמ"ל. כלומר משום רישא איצטרי' לאשמועי' דאית ביה רבותא]:



דשם שלא במקומו. [שלא במקום] הראוי לכתוב כגון בספר או במקום כבוד לא קדוש כדתנן כו':



מותר לשנותה. ללוותה לצרכיו ולפורעה אחר זמן:



סבור מינה לעצמו מותר ללוותה דהוא אינו מאחרה שהרי הוא הקדישה אבל לאחר לא דלא איכפת ליה ומאחרה:



לא שנו דמותר לשנותה אלא דאמר עלי דכיון דניתחייב באחריותה ודאי פורעה:



כי היכי דליחייב באחריותה. דהיינו הנאת הקדש:





רש"ש

רש"י ד"ה לבסוף. דאין לומר רפיון ידים מקבלין. כצ"ל:



בא"ד וא"ת האי בתחלה אמקדש ראשון כו'. כצ"ל:



רש"י ד"ה אתון הכי (בסה"ע). כולי פירושה בדר"נ. כצ"ל:



תד"ה מיתיבי. אך היה גוזר שיתנו כו' שהיה מטיל עליהם. כצ"ל. או דצ"ל ממה שהיה מוטל עליהם. ור"ל מן המס שהיה מוטל עליהם לתת לו. ומש"כ שהיה מולך בכיפה ל"ד דבהדיא איתא במגילה (יא ב) דלא מלך בכיפה:



תד"ה משבאת. כדאמרינן בשלהי שמעתא. מה שמצויין דף ה' שבוש. ועל השוכר האומנין צריך לציין (עח ב):





הגהות יעב"ץ

גמ' בין אמר עלי בין אמר הרי סלע זו לצדקה כצ"ל ותי' ת"ר נמחק:


רש"י ד"ה לבסוף וכו' דהא כל ימי בית שני היתה. נ"ב אי משו"ה לק"מ דבתחלתו נגד הכותים קאמר שאליהם אמר לא לכם וגו' ומהם לא היתה להם אימה ומן המלכות שהיתה ידו תקיפה עליהם ודאי קבלו כדאיתא בהדיא וכדאסיק אלא דר"י הוא דלא אסיק אדעתי' לפלוגי בהכי:


ד"ה אמה כליא וכו' מאמה על אמה לכליא עורב וכו' כלי' לשון שמגרש וכו' שהי' מגרש זבובין ל"א כליא עורב כצ"ל:


ד"ה ואגרת אל אסף וכו' וקשקיל לבדק הבית כצ"ל:


תוס' ד"ה מיתיבי ואל אסף וכו' שומר הפרדס היה רחוק. נ"ב לכל זה הדוחק (מבואר הוא שאין בו ממש כי שלוחו כמותו ודינא דמלכות' דינא. תדע דקטלי דקלי וגשרי גשרא וכו' ושלוחא דמלכא כמלכא הרי דשלו ממש היא) הוי הוצרכו מפני אותה שאמרו רפ"ק דר"ה הוא כורש הוא ארתחשסתא אמנם לפמ"ש שם ובפי' לס"ע (פ"ו) דודאי ארתחשסתא שהוא כורש דנחמי' אינו כורש הראשון שעליו נבא ישעי' א"צ לדחוק וק"ל:





בן יהוידע

"סֶלַע זוֹ לִצְדָקָה", עַד שֶׁלֹּא בָּאתָ לְיַד גַּבַּאי, מֻתָּר לְשַׁנּוֹתָהּ. מִשֶּׁבָּאתָ לְיַד גַּבַּאי, אָסוּר לְשַׁנּוֹתָהּ. נראה לי בס"ד הטעם על פי מה שאמר רבינו האר"י ז"ל בשער הפסוקים בפסוק וְהָיָה מַעֲשֵׂה הַצְּדָקָה שָׁלוֹם (ישעיה לב, יז) דעל ידי הצדקה נשלם שם הוי־ה והיינו הפרוטה כנגד יו"ד שבשם וחמש אצבעות הנותן כנגד ה"א ראשונה וזרוע הגבאי וחמש אצבעותיו כנגד ו"ה שבשם עיין שם. וידוע דאמרו רבותינו ז"ל (עירובין יח:) דיו לעולם שישתמש בחצי השם דהיינו שם י־ה ולכן אנחנו מזכירים שם י־ה בפינו אבל השם כולו אין רשות להזכירו.
ובזה מובן הטעם קודם שבאה ליד גבאי דאז אין כאן אלא חצי השם שהוא שם י־ה מותר לשנותה דהיינו שיקחנה המקדיש לצרכו או לצורך אחרים ללותה ויפרע במקומה כי מאחר דעודנה ביד המקדיש ולא קבלתם יד הגבאי אין כאן אלא חצי השם ויוכל האדם להשתמש בחצי השם אבל אם באה ליד גבאי דאז נשלם בה השם כולו אסור להשתמש בה ללותה ולפרוע במקומה כי עתה נעשה עליה קדושת השם כולו ונקרא עליה שם הוי־ה כולו.





שערי תורת בבל

(ו א תוספות) ד"ה יגוד וכו' וגררו מקום השם וכו'.—פי' דשכחו וגררו, דלכתחילה אסור לגרור את השם משום לא תעשון כן וגו' (ועי' שבת קכ ע"ב).

